Temeljem članka 18. Statuta Općine Jelenje (»Službene novine Primorsko-goranske županije« broj 33/09, 13/13, 6/16 i 17/17 i Službene novine Općine Jelenje 5/18) i članka 30. stavak 5. Pravilnik o provedbi Mjere 07 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014-2020 (Narodne novine 48/18) Općinsko vijeće Općine Jelenje na 8. sjednici održanoj 17. srpnja 2018. donijelo je

O D L U K U 
o davanju suglasnosti za provedbu ulaganja na

području Općine Jelenje u naselju Dražice za  provedbu projekta

„Izgradnja dječjeg igrališta kod vrtića „Grobnički tići“ u naselju Podhum
Članak 1.

Donosi se odluka o prijavi projekta Izgradnja dječjeg igrališta kod vrtića „Grobnički tići“ u naselju Podhum na natječaj iz Mjere 07 „Temeljne usluge i obnova sela u ruralnim područjima“, u okviru podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ - provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014. - 2020. 
Članak 2.

Suglasnost dana ovom Odlukom izdaje se u svrhu prijave projekta iz članka 1. ove Odluke na Natječaj iz Mjere 07 „Temeljne usluge i obnova sela u ruralnim područjima“, u okviru podmjere 7.4. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ - provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014. - 2020. te se njome ovlašćuje općinski načelnik za prijavu na Natječaj. 

Članak 3.

Priloga Odluke je Opis projekta/operacije i čini njen sastavni dio. 
Prilog se sastoji od slijedećih stavki: 

· naziv projekta/operacije za koju se izdaje odluka o suglasnosti

· naziv korisnika

· kratki opis projekta

· društvena opravdanost projekta/operacije uključujući opis krajnjih korisnika projekta/operacije

· financijski kapacitet korisnika uključujući prikaz izvora sredstava i analizu troškova za provedbu projekta

· ljudski kapacitet korisnika za provedbu projekta/operacije

· način održavanja i upravljanja projektom/operacijom

· usklađenost projekta/operacije sa strateškim razvojnim programom jedinice lokalne samouprave

· usklađenost projekta/operacije s prostornim planom jedinice lokalne samouprave za projekte/operacije koji ne zahtijevaju pravomoćnu građevinsku dozvolu ili drugi važeći akt kojim se odobrava građenje. 
Članak 5.

Općinsko vijeće Općine Jelenje ovom Odlukom potvrđuje da je projekt Izgradnja dječjeg igrališta kod vrtića „Grobnički tići“ u Podhumu od posebnog interesa za lokalno stanovništvo. 
Članak 6.

Projekt i nastali rezultati po projektu namijenjeni su javnoj upotrebi i bit će javno dostupni svim korisnicima predškolskog obrazovanja i drugoj djeci mlađeg uzrasta te pojedincima i interesnim skupinama. 

Članak 7.

Ova Odluka stupa na snagu prvog dana nakon objave u „Službenim novinama Općine Jelenje“.

